2016. gada Rīkojums Nr.

Rīgā (prot. Nr. . §)

**Koncepcija par zemes dzīļu izmantošanas tiesiskā regulējuma pilnveidošanu potenciālo investīciju piesaistei**

1. Konceptuāli atbalstīt Koncepcijā par zemes dzīļu izmantošanas tiesiskā regulējuma pilnveidošanu potenciālo investīciju piesaistei (turpmāk – koncepcija) ietvertā risinājuma B variantu.

2. Vides aizsardzības un reģionālās attīstības ministrijai (turpmāk – ministrija) turpināt darbu pie koncepcijā ietvertā risinājuma B varianta pilnveidošanas, izstrādājot grozījumus normatīvajā regulējumā.

3. Lai īstenotu koncepcijā ietvertā risinājuma B variantu, ministrijai sagatavot likumprojektu par grozījumiem likumā "Par zemes dzīlēm", likumprojektā paredzot:

3.1. zemes dzīļu lietošanas tiesību aprobežojumus, lai varētu veikt zemes dzīļu izpēti;

3.2. atlīdzību par zemes dzīļu izpētes darbu gaitā zemes virsmai nodarītajiem zaudējumiem;

3.3. kārtību, kādā tiek noteikta kompensācija par zemes dzīļu izmantošanu;

3.4. kārtību, kādā zemes dzīļu izmantošanā iesaistītās puses var vienoties par strīdīgajiem jautājumiem;

3.5. deleģējumu Ministru kabinetam izstrādāt noteikumus koncepcijā ietvertā risinājuma B varianta īstenošanai.

4. Vides aizsardzības un reģionālās attīstības ministram līdz 2017. gada 31. decembrim iesniegt noteiktā kārtībā Ministru kabinetā likumprojektu par grozījumiem likumā "Par zemes dzīlēm".

5. Izvērtēt nepieciešamību izdarīt grozījumus citos normatīvajos aktos, tai skaitā Dabas resursu nodokļa likumā.

6. Lai nodrošinātu šā rīkojuma 2. un 5. punktā dotā uzdevuma izpildi, pilnvarot vides aizsardzības un reģionālās attīstības ministru izveidot darba grupu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards